শ্রদ্ধেয় তাহমিনা, আপনি জানেন, আমি আমার নির্বাচনি এলাকার সম-উন্নয়নে কাজ করেছি। আজ প্রতিটি ইউনিয়নকে যোগাযোগ নেটওয়ার্কের আওতায় আনা সম্ভব হয়েছে। প্রতিটি ইউনিয়নে যে সড়ক যোগাযোগ দৃশ্যমান দেখছেন- তা আমার উদ্যোগে, আমার প্রচেষ্টায় ও পরিশ্রমে বাস্তবায়িত হয়েছে। শিক্ষাসহ সর্বত্র উন্নয়নের যে গতি- তা বাস্তবায়ন সম্ভব হয়েছে স্থানীয় জনগণ ও জনপ্রতিনিধিদের সহযোগিতায়। ইউনিয়নের চেয়ারম্যানগণ স্ব স্ব এলাকার উন্নয়নে আমাকে সহযোগিতা দিয়েছেন- কাজটি এগিয়ে নিতে দািয়ত্ব পালন করেছেন। আমি কখনো এলাকার উন্নয়ন কাজে চেয়ারম্যানদের দায়িত্ব পালনে হস্তক্ষেপ করিনি। কাজটি যাতে মানসম্পন্ন হয়- সেদিকে যতœবান থাকার তাগিদ দিয়েছি। দেশের অন্যান্য অঞ্চলে যেভাবে উন্নয়ন কাজ হয়- আমি সেই নেতিবাচক প্রক্রিয়া কখনো অনুসরণ করিনি। ইউনিয়ন চেয়ারম্যানগণ নিজ দায়িত্বে কাজ বাস্তবায়ন করেছেন। এলাকার উন্নয়নে আমি তাদের অব্যাহত সহযোগিতা ও ‘উন্নয়নমনস্কতা’কে স্বাগত জানাই। তাদের প্রতি আমি গভীর কৃতজ্ঞতা প্রকাশ করছি। আপনি জানেন, কালকিনি থানার নতুন ভবন নির্মাণের প্রকল্প গৃহীত হয়েছে। টেন্ডার প্রক্রিয়াধীন আছে। খাসেরহাট তদন্ত কেন্দ্রের নতুন ভবন নির্মাণে টেন্ডার প্রক্রিয়া শেষ হয়েছে। কার্যাদেশ দেওয়া হয়েছে। কালকিনি উপজেলার নতুন ভবন নির্মাণের জন্য অর্থ বরাদ্দ হয়েছে। টেন্ডার প্রক্রিয়া শেষ করে কার্যক্রম বাস্তবায়ন দ্রুত করা প্রয়োজন। নতুন ভবন নির্মাণ যাতে এ সরকারের আমলেই শুরু করা যায়- সেদিকে লক্ষ করে কাজ করতে হবে। আপনার হয়তো মনে আছে, আমি ১৯৯৬-২০০০ মেয়াদে স্থানীয় সরকার, পল্লী উন্নয়ন ও সমবায় প্রতিমন্ত্রী থাকাকালীন কালকিনি উপজেলা সদরকে পৌরসভায় উন্নীত করি। বর্তমান সরকারের এ মেয়াদে আমার প্রচেষ্টায় পৌরসভার উন্নয়নে সর্বাধিক বরাদ্দ দেওয়া হয়। এরপরও বিশেষ বরাদ্দ আনা হয়। আশা করি, সরকারি বরাদ্দের এ কাজগুলি স্বচ্ছতার সাথে, নিয়মের অনুসরণ করে বাস্তবায়িত হয়েছে। আমি আপনাকে জানাতে চাই, কালকিনি পৌরসভাকে ‘গ’ থেকে ‘খ’ শ্রেণিতে উন্নীত করা প্রচেষ্টা অব্যাহত আছে। আমি আগেই বলেছি, আমার নির্বাচনি এলাকার সম-উন্নয়নে আমি বিশ্বাসী। এ বিশ্বাসে নব্বই থেকে এ পর্যন্ত আমি অক্লান্তভাবে কাজ করে চলেছি। তবে অনেকে আমার নির্বাচনি এলাকার মাদারীপুর সদরের ৫টি ইউনিয়নে কম কাজ করেছি বলে অভিযোগ করেন। তাদের এ অভিযোগ আদৌ সত্য নয়। আমি এ ৫টি ইউনিয়নের উন্নয়নে কী অবদান রেখেছি- তা আপনার এবং ঐ এলাকার জনগণের অজানা নয়। আমি ’৯১তে প্রথম সংসদ সদস্য নির্বাচিত হওয়ার পূর্বেই খোয়াজপুরের কলেজটি প্রতিষ্ঠা করি- এটা আমার সমগ্র নির্বাচনি এলাকার প্রথম কাজ। প্রতিষ্ঠিত সেই কলেজটি আজ বিশ্ববিদ্যালয় কলেজ। বাংলাদেশের ইউনিয়ন পর্যায়ে প্রতিষ্ঠিত প্রথম বিশ্ববিদ্যালয় কলেজ। এটি খোয়াজপুরবাসীর জন্য এক ইতিহাস। এ কলেজের পাশ করা ৩৫০০ শিক্ষার্থী দেশের সরকারি, বেসরকারি প্রতিষ্ঠানের উচ্চপদে কর্মরত। কেন্দুয়ার যে এবিসি কলেজটি আমার নাম ধারণ করে আছে সে কলেজটির উন্নয়নে অনেক কাজের প্রচেষ্টা চলছে। এছাড়া, আপনার মনে আছে, আমি মোস্তফাপুর উচ্চ বিদ্যালয়কে কলেজে উন্নীত করার উদ্যোগ নেই। কলেজ অংশের অবকাঠামো উন্নয়নে আলাদাভাবে তিনতলা বিশিষ্ট বিল্ডিংও নির্মাণ করা হয় এবং বেগম ফজিলাতুন্নেসা স্কুল ও কলেজ নামকরণের জন্য প্রস্তাব করা হয়। প্রশাসনিক জটিলতার কারণে প্রস্তাবিত এ শিক্ষা প্রতিষ্ঠানের কার্যক্রম শুরু করা যায়নি।